tomron87/hebrew-wikipedia-sentences-corpus huggingface dataset:
לעומת זאת, המגפה המתמשכת בלמה תכנונים אלה, אף על פי שהיה אפשרי לפרק את טכנולוגיית ה-ThunderDome על מנת לאפשר קהל חי באולם הטרופיקנה פילד.
מנגד, ארגון ה-WWE החליט לוותר על כך, כשהרגיש שכל המאמץ הזה לא יהיה שווה עבור לילה אחד בלבד.
ב-8 בינואר בפרק של התוכנית סמאקדאון, האלוף האוניברסלי, רומן ריינס, דן בסוגיית החלטותיו של בכיר הנהלת הארגון, אדם פירס, כולל החלטתו לקיים קרב גונטלט באותו הערב אשר קבע את הטוען הבא לכתר לאליפות האוניברסלית של ריינס באירוע הרויאל ראמבל.
ריינס תהה אם פירס היה כולל את עצמו בקרב הגונטלט, שאלה שעליה פירס הגיב בכך שזה יתבטא בניגוד עניינים.
מאוחר יותר, יועצו המיוחד של ריינס, פול היימן, התעמת עם פירס מאחורי הקלעים והצהיר שהוא "משך" כמה חוטים והכניס את פירס לקרב הגונטלט ביחד עם ריי מיסטריו, סמי זיין, שינסקה נקאמורה, המלך קורבין ודניאל בריאן.
נקאמורה שרד את הקרב, כשמולו ניצב פירס שנכנס אחרון לקרב.
לעומת זאת, לפני שהסיבוב האחרון בקרב החל, בן דודו של ריינס, ג'יי אוסו, התגרה בנקאמורה, התגרות שהובילה לתקיפה מצידם של ריינס וג'יי על נקאמורה ופירס.
ג'יי הניח את גופו של פירס על גופו של נקאמורה על מנת שתתבצע הצמדה, שהייתה מוצלחת וכתוצאה מכך פירס ניצח בקרב.
שבוע לאחר מכן בתוכנית, היימן התעמת עם פירס פעם נוספת מאחורי הקלעים ואף העניק לו את חוזה הקרב על מנת שיחתום עליו.
במקור, ההתניה לקרב ביניהם הייתה קרב ללא פסילות; עם זאת, לאחר שהיימן נתן לריינס את חוזה הקרב, האחרון שינה את התניית הקרב לקרב מי שעומד אחרון.
מאוחר יותר בזירה, פירס וריינס חתמו על החוזה המשודרג, אך כשפירס היה בדרכו לעזוב את, הוא זייף פציעה בברכו.
פירס עשה זאת במטרה לנצל פרצה בחוזה אשר נתנה לו את הזכות למצוא מחליף במקומו, מחליף בדמותו של קווין אואנס, אותו אואנס שריינס ניצח באירוע TLC: שולחנות, סולמות וכיסאות הודות להפרעה מצידו של ג'יי.
נעימת הכניסה של אואנס נוגנה והוא צעד וחתם על החוזה ובעקבות זאת הפך ליריבו של ריינס אשר יתמודד מולו על האליפות האוניברסלית באירוע הרויאל ראמבל.
ב-4 בינואר בפרק הספיישל "ערב האגדות" של התוכנית Raw, דרו מקינטייר הגן בהצלחה על אליפות ה-WWE נגד קית' לי.
לאחר הקרב, בזמן שאגדות העבר של הארגון עמדו על רמפת הכניסה לאולם ומחאו כפיים לכבוד מקינטייר, נשמעה מוזיקת הכניסה של חבר היכל התהילה של ה-WWE, גולדברג.
האחרון, שרשם את הופעתו הראשונה מאז רסלמניה 36 בשנה החולפת, נראה שבכוונתו להתעמת עם אלוף ה-WWE.
לאחר שגולדברג שיבח את מקינטייר על עבודתו, הוא טען שאין לו שום כבוד כלפי האגדות שאותם כינה עבורו "חסרי תועלת", ואף אמר שמקינטייר חש שהוא יותר טוב מכל אחת מהאגדות בשיא הקריירה שלהן.
לאחר מכן, גולדברג הציב אתגר בפני מקינטייר להתמודד מולו על אליפות ה-WWE באירוע הרויאל ראמבל.
בתגובה, מקינטייר אמר שגולדברג הוא כבר לא הגבר שהיה פעם ואם הוא יתמודד מולו, הוא ירגיש שהוא יתמודד מול אבא שלו.
גולדברג גיחך על אמירה זו ודחף את מקינטייר, שקם במהרה על רגליו ובהה בגולדברג.
שבוע לאחר מכן בתוכנית, מקינטייר הפריך את טענתו של גולדברג ואמר שהוא היה בדרכו לסרב לאתגר שהוצב עד שגולדברג הרים את ידיו עליו, כתוצאה מכך, זה מה שגרם לו לענות בחיוב אל האתגר, כך שהקרב ביניהם על התואר הפך רשמי.
ב-23 וב-30 בנובמבר בפרק של התוכנית Raw, אלופת הנשים של Raw, אסקה ולאנה ניצחו את אלופות זוגות הנשים של ה-WWE, ניה ג'קס ושיינה בייזלר בקרבות זוגות שאינם היו על חגורות האליפות.
לבסוף, נקבע שג'קס ובייזלר יגנו על אליפות הזוגות שלהן מול אסקה ולאנה באירוע TLC: שולחנות, סולמות וכיסאות.
שארלוט פלייר אשר נעדרה מאז יוני 2020 עקב פציעה מבוימת בידה על ידי ניה ג'קס, חזרה כשותפה המסתורית וביחד הן ניצחו את ג'קס ובייזלר והפכו לאלופות זוגות הנשים החדשות.
קרב חוזר בין הצמדים נקבע לאירוע הרויאל ראמבל.
באירוע TLC, סשה בנקס הגנה בהצלחה על אליפות הנשים של סמאקדאון נגד כרמלה.
במשך השבועות הבאים, כרמלה התגרתה בבנקס במטרה לקבל קרב חוזר.
ב-15 בינואר בפרק של התוכנית סמאקדאון, בנקס הציבה בפני כרמלה תנאי שהיא תסכים להגן מולה על התואר פעם נוספת, רק אם היא תקבל קרב מול מומחה היין של כרמלה, רג'ינלד תומאס.
קרב בין מגדרי זה התקיים שבוע לאחר מכן בתוכנית ובו בנקס גברה על רג'ינלד.
כתוצאה מכך, הקרב בין בנקס לכרמלה על אליפות הנשים נקבע לאירוע הרויאל ראמבל.
המופע המקדים הכיל קרב אחד בודד, ובו אסקה ושארלוט פלייר הגנו על אליפות זוגות הנשים של ה-WWE נגד ניה ג'קס ושיינה בייזלר.
במהלך הקרב, ריק פלייר הגיע ביחד עם לייסי אוואנס במטרה להסיח את דעתה של ביתו, שארלוט, בדומה לעלילה המתמשכת מפרקי התוכנית Raw.
כששארלוט ניסתה לבצע על בייזלר את מהלך ההכנעה שלה, הפיגר אייט לג לוק, אוואנס שהייתה בצד הזירה התערבה ושברה את המהלך.
בסיום, פלייר מסר לאוואנס חפץ זר, עימו האחרונה הכתה את שארלוט במהלך ה-Woman's Right בזמן ששארלוט ביצעה פעם נוספת על בייזלר את מהלך הפיגר אייט לג לוק.
ג'קס נכנסה במקום בייזלר לזירה וניצלה את המצב לטובתה, כשביצעה על פלייר את מהלך הלג דרופ, שהספיק לה ולבייזלר כדי להשיג את הניצחון בקרב, שהקנה לשתיים את הזכייה באליפות זוגות הנשים של ה-WWE בפעם השנייה כצמד וכיחידות.
האירוע עצמו נפתח בקרב שבו דרו מקינטייר הגן על אליפות ה-WWE נגד גולדברג.
לפני שהקרב החל באופן רשמי, מקינטייר תקף את גולדברג בעזרת מהלכי הגלאזגו קיס והספיר, שריתקו את גולדברג וגרמו לו לצאת מחוץ לזירה.
גולדברג השיב מלחמה ותקף את האלוף בעזרת מהלך ספיר משלו על אחת ממעקות הבטיחות מסביב לזירה.
גולדברג חזר לזירה ולאחר שמקינטייר התאושש ושב אף הוא לזירה, הקרב החל באופן רשמי.
מקינטייר ביצע את מהלך הסיום שלו, ה-Claymore Kick, שלמרבה הפלא לא הספיק לו כדי לנצח את גולדברג.
הטוען לכתר מצידו ביצע שני מהלכי ספיר ברציפות, שגם הן לא הספיקו לו כדי להפוך לאלוף ה-WWE החדש.
גולדברג המשיך בשליטתו בקרב, כשביצע על מקינטייר את מהלך הג'קהאמר, לעומת זאת, האחרון הצליח לצאת גם מניסיון ההצמדה הזה.
כשגולדברג ניסה לבצע פעם נוספת את מהלך הספיר, מקינטייר מנע ממנו לעשות זאת וביצע במקום את מהלך ה-Claymore Kick בפעם השנייה ולאחר מכן הצמיד אותו לניצחון, שהקנה לו הגנה מוצלחת על התואר.
לאחר הקרב, השניים חלקו כבוד הדדי ביניהם, כשגולדברג לחץ את ידו של מקינטייר, מעשה שהכיר בו בעצם כאלוף לגיטימי.
במהלך הקרב, כשבנקס השליכה את כרמלה מחוץ לזירה, רג'ינלד היה במקום כדי לתפוס אותה.
באחת הפעמים, בנקס הכתה את רג'ינלד ולאחר מכן השופט החליט להרחיק אותו ממתחם הזירה עקב מעורבותו הבלתי פוסקת בקרב.
בסיום, בנקס ביצעה על כרמלה את מהלך ההכנעה שלה, הבנק סטייטמנט, שלא הותיר לכרמלה שום ברירה מלבד להיכנע.
לאחר הקרב, הזמר הלטיני באד באני ביצע את השיר שלו, "בוקר טי", כשבוקר טי בעצמו נלווה אליו להופעה.
הקרב שבא לאחר מכן היה קרב הרויאל ראמבל של הנשים אשר קבע את הטוענת לכתר לאחת מאליפויות הנשים ברסלמניה 37. ביילי ונעמי, שביצעה את חזרתה לארגון, פתחו את הקרב כשתי המשתתפות הראשונות.
ביאנקה בלאייר הייתה השלישית להיכנס ועקב היריבות המתמשכת בינה לבין ביילי מפרקי התוכנית סמאקדאון, בלאייר ניסתה להדיח את ביילי, שבתגובה בלמה את ניסיונותיה.
במקום להיכנס ולהשתתף בקרב, הנכנסת הרביעית, בילי קיי, הצטרפה לשולחן השדרנים.
קיי ניסתה להצטוות לשורות שלוש המתאבקות הבאות שנכנסו, שוטצי בלאקהארט, שיינה בייזלר וטוני סטורם, במטרה לאחד כוחות ולהדיח את המשתתפות בקרב, לעומת זאת, כולן סירבו להצעתה.
לבסוף, קיי איחדה כוחות עם מתאבקת העבר של ה-WWE, ג'יליאן הול, שנכנסה כמספר השמיני.
מנגד, היא בגדה באותה הול והדיחה אותה מהקרב.
זמן קצר לאחר מכן, קיי הודחה בעצמה על ידי ה-Riott Squad (ליב מורגן ורובי ריוט).
במחציתו של הקרב, לייסי אוואנס, שנכנסה כמספר ה-18, מלווה בריק פלייר ועטופה בגלימה המסורתית של האחרון, ניסתה להתגרות בבתו, שארלוט פלייר, שנכנסה כמספר ה-15. מיד לאחר כניסתה של מתאבקת העבר של ה-WWE, אלישה פוקס, שנכנסה כמספר ה-21, אלוף 24/7, R-טרות' הגיע לזירה.
מספר טוענים לכתר לאליפות שלו הגיעו ורדפו אחריו, ובעקבות רדיפה זו הוא נכנס לזירה.
כשטרות' ניסה להדוף את טוענים אלה, פוקס הצמידה אותו וזכתה באליפות 24/7. מנדי רוז, שנכנסה כמספר ה-22, הדיחה את פוקס, ולאחר מכן טרות' הצמידה אותה מחוץ לזירה כדי להשיג בחזרה את חגורת האליפות שלו.
כשכרמלה (שנכנסה כמספר ה-24, מלווה על ידי רג'ינלד) נכנסה, ניקי קרוס (מספר 20) ניסתה להדיח אותה, לעומת זאת, רג'ינלד תפס את כרמלה ומנע את הדחתה.
כשטמינה (מספר 25) עשתה את דרכה לזירה, היא תקפה את רג'ילנד, שכתוצאה מהתקיפה הפיל את כרמלה וגרם להדחתה.
ריאה ריפלי (כניסה מספר 14) הדיחה את אלכסה בליס (כניסה מספר 27).
ארבע האחרונות היו פלייר, ריפלי, בלאייר ונטליה, שהשיגה את המספר ה-30 והאחרון לאחר שניצחה את טמינה יום קודם לכן בתוכנית WWE Backstage.
לאחר שנטליה הודחה במהרה, בלאייר וריפלי חברו זו לזו והדיחו את פלייר.
בסיום, לאחר מאבק שוויוני בין השתיים, בלאייר הדיחה את ריפלי וניצחה בקרב, מה שהקנה לה את הזכות להתחרות על אליפות נשים לבחירתה ברסלמניה 37.
בקרב הלפני אחרון, רומן ריינס (שלווה לקרב על ידי פול היימן) הגן על האליפות האוניברסלית נגד קווין אואנס בקרב מי שעומד אחרון.
בתחילת הקרב, ריינס ביצע על אואנס את מהלך אגרוף הסופרמן, אך האחרון הצליח לעמוד על רגליו.
אואנס חמק ממהלך הספיר של ריינס והפך זאת למהלך הפופ-אפ פאוורבומב, לעומת זאת, ריינס הצליח לקום בתום ספירת ארבע.
השניים נאבקו זה מול זה בצד הזירה, כשריינס תקף באכזריות את אואנס עם מדרגות הזירה.
לאחר מכן, ריינס השליך את אואנס אל שולחן השדרנים מאזור מסכי ה-LED.
השניים המשיכו את הקטטה ביניהם לאזור מאחורי הקלעים, שם ריינס נהג על גולפית ודרס את אואנס.
אואנס ביצע על ריינס את מהלך הסנטון בומב ממלגזה אל תוך שולחן.
בסיום, אואנס אזק את ריינס לסורגי התאורה.
ריינס שלא היה מסוגל לעמוד על רגליו, השליך את השופט שביצע את הספירה אל תוך הסורגים ומנע מהספירה להמשיך.
לפתע, היימן הופיע ושחרר את ריינס מהאזיקים.
לאחר מכן, ריינס ביצע על אואנס את מהלך חניקת הגיליוטינה, שבתגובה התעלף ובעקבות מהלך זה מנע מאואנס לעמוד על רגליו בתום ספירת עשר שניות.
כתוצאה מכך, ריינס ניצח בקרב ושמר על התואר.
הקרב המרכזי היה קרב הרויאל ראמבל של הגברים אשר קבע את הטוען לכתר לאחת מאליפויות העולם ברסלמניה 37. חבר היכל התהילה, אדג', שחזר מפציעה, ורנדי אורטון פתחו את הקרב כמספר הראשון והשני, בהתאמה.
השניים נאבקו זה מול זה במתחם שמסביב לזירה, עד שהם נכנסו לתוכה והקרב החל.
אורטון ביחד עם סמי זיין (כניסה מספר 3) ומוסטפא עלי (כניסה מספר 4) חברו כולם במטרה להדיח את אדג', לעומת זאת, האחרון הדף אותם וביצע על אורטון את מהלך הספיר, שכתוצאה ממנו עשה את דרכו מחוץ לזירה דרך חבל הזירה התחתון.
אדג' עקב אחר אורטון, כשהשניים המשיכו את הקטטה ביניהם בצד הזירה.
בהופעתו הראשונה מאז שנת 2010, קרליטו ערך חזרה מפתיעה, כשנכנס כמספר השמיני, לעומת זאת, הוא הודח על ידי אליאס, שנכנס כמספר ה-13. דמיאן פריסט, שנכנס לאחריו, היה אחראי להדחתו של אליאס.
לאחר מכן, היה נראה שצוות רפואי ניגש לאורטון וליווה אותו אל מאחורי הקלעים, כשבאותו הזמן אדג' חזר לזירה.
עקב סירבו של באד באני להצעתו של המיז בקטע מאחורי הקלעים מוקדם יותר, המיז (מספר 15) הרס את ציוד התקליטן של באד באני, שהיה בכניסה לאולם ולאחר מכן חגג עם שותפו, ג'ון מוריסון (מספר 11).
באד באני הזועם הגיע החוצה, הסיח את דעתם של המיז ומוריסון, מה שגרם לפריסט לנצל זאת לטובתו ולהדיח את שניהם מעל החבל העליון.
קיין, שנכנס כמספר ה-18, ערך חזרה מפתיעה והתאחד עם חברו לצמד Team Hell No, דניאל בריאן, שנכנס מספר אחד לפניו.
לעומת זאת, קיין הודח על ידי פריסט.
מאוחר יותר בקרב, כריסטיאן ערך גם הוא חזרה מפתיעה לזירה, הראשונה מאז שנת 2014. הוא נכנס לזירה והתאחד עם אדג'.
סת' רולינס (מספר 29) חזר לאחר חודשיים של היעדרות ואחרון להיכנס היה ברון סטרומן, שערך הופעה בפרק האחרון של סמאקדאון לפני קיום האירוע לאחר חודשיים של השעייה.
חמשת האחרונים היו אדג', כריסטיאן, רולינס, סטרומן ואורטון (שעדיין לא חזר לזירה לאחר שפונה אל מאחורי הקלעים בעקבות פציעה).
רולינס שיכנע את סטרומן לעבוד ביחד במטרה להדיח את אדג' וכריסטיאן, לעומת זאת, סטרומן בגד ברולינס זמן קצר לאחר מכן.
כשסטרומן ניסה להדיח את אדג', כריסטיאן ניסה לעזור לאדג' להדיח את סטרומן.
רולינס לבסוף הדיח את כריסטיאן, שבאותו הזמן אדג' הצליח להדיח את סטרומן.
בסופו של דבר, אדג' הדיח את רולינס.
מיד לאחר הדחתו של רולינס, אורטון חזר לזירה וביצע על אדג' את מהלך הסיום שלו, ה-RKO.
בנוסף, זאת הייתה הפעם השלישית בלבד, שהמתאבקים במספרים אחד ושניים שרדו את כל הקרב וסיימו כשניים האחרונים (הפעמים הקודמות היו ב-1995 ו-1999).
מתאבקת ששייכת ל-Rawמתאבקת ששייכת לסמאקדאוןמתאבקת ששייכת ל-NXTחברת היכל התהילהמתאבקת חופשייהזוכה
מתאבק ששייך ל-Rawמתאבק ששייך לסמאקדאוןמתאבק ששייך ל-NXTחבר היכל התהילהמתאבק חופשיזוכה
רויטה הוא מחוז בטירול, אוסטריה.
הוא גובל בבוואריה בצפון, במחוזות אימסט ולאנדק בדרום, וברגנץ ובלודנץ (שניהם במדינת פורארלברג) במערב.
המחוז מכונה גם אאוסרפרן, שם שנגזר מפרנפאס, מעבר בין הרים במקום.
במחוז יש 37 ערים ועיירות ובירתו האדמיניסטרטיבית היא העיר רויטה.
המחוז כולל את העמקים של לך, טנהיימר טל והאזור בין בויטה ומעבר פרן (פרנפאס).
רכסי ההרים במחוז כוללים חלקים מהאלפים האוסטריים, הרי וטרסטיין והרי טנהיים.
האגמים הגדולים במקום כוללים את פלנסה, הייטרוונגר, הלדנסה ופילסלפסה.
רויטאם על הטראונפל (בבווארית: Roitham am Traunfall; עד דצמבר 2016 נקראה רק רויטם) היא עיירה במחוז גמונדן שבמדינת אוסטריה עילית באוסטריה.
העיירה מחולקת לאזורי השלטון הפנימיים הבאים:
תוצאות הבחירות האחרונות לרשות המקומית בשנת 2015:
אלפרד גרובר (Alfred Gruber) מטעם מפלגת SPÖ מכהן כראש העיר נכון ל-11 באוגוסט 2021.
רויאל צ'ארלס סטדמן היה מאייר בוטני ומעצב פירות שעווה עבור משרד החקלאות של ארצות הברית (USDA) אשר פיתח גם שיטה מוגנת בפטנט לחיזוק דגם הפרי בשעווה.
רויאל צ'ארלס סטדמן נולד ב-23 ביולי 1875 בפורטלנד, מיין, לאלבן צ'ארלס ואמה פרנסס סטדמן.
היה לו אח גדול, ווילי.
הוריו נפרדו ואביו התחתן בשנית ועבר לבוסטון, מסצ'וסטס.
סטדמן למד אמנות בבית הספר לאמנויות יפות, בוסטון, וכן בבית הספר לאמנות קאולס באותה עיר.
הוא המשיך ללמוד עיצוב תכשיטים בבית הספר לעיצוב ברוד איילנד בפרובידנס ולאחר מכן הפך למעצב תכשיטים עבור חברה מסחרית, שם עלה לתפקיד ראש מעצבי התכשיטים.
הוא גם למד עיצוב נוף, והוא לימד בבית הספר לעיצוב ברוד איילנד.
סטדמן התחתן עם מיירה ל.
פולר בברוקטון, מסצ'וסטס, בשנת 1894. הנישואים לא החזיקו מעמד, ובשנת 1905 התחתן סטדמן שוב, להרייט אלייזה "הטי" בקלי, איתה נולד לו בן, רויאל בקלי סטדמן, ב-1908. גם הנישואים הסתיימו, וב-1933 נישא סטדמן לאשתו השלישית, אתל אוגוסטה רוזנברגר.
קריירה במשרד החקלאות – USDA
סטדמן הצטרף ל-USDA בשנת 1915 כאמן פומולוגי של הלשכה לתעשיית הצמחים, שם היה אחד מקבוצת מאיירים בוטניים נבחרים שכללו את דבורה גריסקום פאסמור, אמנדה ניוטון, אלן אישאם שאט ואלזי לואר פומרוי.
חמש שנים מאוחר יותר הוא קודם לתפקיד אמן בוטני.
סטדמן צייר בצבעי מים עדינים ומפורטים בקפידה פירות וירקות, החל מהנפוצים (הדרים, תותים, ענבים, אגסים, שזיפים, אבטיחים) ועד הנדירים (אגוזי קשיו, אבוקדו).
רבים מהם נצבעו בשיא הבשלות, אבל הוא גם עשה סדרה שהציגה פירות שניזוקו מהקפאה ואחסון קר.
הוא גם הפיק כמה ציורי עט ודיו, קומץ ציורי פרחים (נרקיס, איריס וצבעוני), כמה סצנות היסטוריות, כמה עיצובים לחותמות דואר, ולטובת אמנדה ניוטון, את דיוקן הסבא שלה אייזק ניוטון, שהיה נציב החקלאות הראשון של ארצות הברית.
סטדמן ייצר וצייר גם דגמי פירות שעווה חלולים המציגים את המאפיינים של זנים שונים לרישומי הקבע של משרד החקלאות.
בשנת 1932 הוא רשם פטנט על שיטה לחיזוק דגמי השעווה שלו.
כמות קטנה של טיח נוזלי הוזרקה דרך חור לא בולט בפרי (עם חור שני המיועד לשחרור אוויר), ולאחר מכן הפרי סובב במהירות כדי ליצור ציפוי דק דמוי קליפה בחלק הפנימי של הפרי.
לאחר שהטיח התייבש והחורים טופלו, הדגמים הוכנו.
הטיח הנוסף קירב את משקל הדגם לזה של הפרי המקורי, ובכך הוסיף לאמינות התצוגה.
סטדמן פרש ב-1941, לאחר שהפיק כמעט 900 צבעי מים במהלך 26 שנות הקריירה שלו.
בשנת 1943, הוא צייר דיוקן של שר החקלאות האמריקני לשעבר ג'יימס וילסון ונתן את הדיוקן למחלקה לתלייה בקשת וילסון בין בנייני הממשל.
הוא מת ב-6 באוגוסט 1964 בבנינג, קליפורניה.
הספרייה החקלאית הלאומית של USDA מחזיקה את צבעי המים שלו באוסף צבעי המים הפומולוגי שלה ויש לה גם ארכיון קטן של המסמכים שלו מהתקופה 1923–1928.
רויאל ראמבל (2022) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-29 בינואר 2022 באצטדיון דה דום במרכז הכנסים אמריק'ס סנטר שבסנט לואיס, מיזורי.
האירוע היה האירוע ה-35 בסדרת אירועי רויאל ראמבל.
בקרב המרכזי, ברוק לסנר ניצח בקרב הרויאל ראמבל של הגברים, זאת לאחר שהפסיד את אליפות ה-WWE לבובי לאשלי מוקדם יותר באותו הערב, לכן הוא הפך לאלוף העולם לשעבר הראשון שזוכה בקרב הרויאל ראמבל באותו הערב שבו הפסיד את התואר.
בנוסף, זכייה זו הפכה אותו למתאבק התשיעי שזוכה בקרב זה בפעם השנייה, כשהפעם הראשונה הייתה בשנת 2003. לסנר קבע שיא נוסף שהתבטא בטווח הארוך היותר בין שתי זכיות בקרב הרויאל ראמבל (19 שנים) כמו גם השהייה הקצרה בקרב לפני זכייה (כ-2 וחצי דקות).
בקרב הרויאל ראמבל של הנשים רונדה ראוזי זכתה, זאת לאחר שהופיעה לראשונה מאז רסלמניה 35 באפריל 2019. בקרב הפותח, סת' "פריקין" רולינס ניצח את האלוף האוניברסלי רומן ריינס בפסילה; לעומת זאת, ריינס שמר על התואר, מכיוון שחגורת אליפות לא יכולה להחליף ידיים כתוצאה מפסילה.
רגעים בולטים באירוע היו ההשתתפויות של שחקן ופעלולן התוכנית ג'קאס, ג'וני נוקסוויל וזמר הרגאטון, באד באני בקרב הרויאל ראמבל של הגברים והשתתפותה של אלופת הנוקאאוטס של אימפקט, מיקי ג'יימס בקרב הרויאל ראמבל של הנשים.
כמיטב המסורת, המנצח/ת בקרב הרויאל ראמבל של הגברים והנשים קיבל/קיבלה הזדמנות להתחרות על תואר אליפות לבחירתם/ן באירוע רסלמניה 38. למנצח ברויאל ראמבל של הגברים תהיה האפשרות לבחור בין האליפות האוניברסלית של Raw לבין אליפות ה-WWE של סמאקדאון.
בפרק העוקב של התוכנית Raw, לסנר איחד כוחות מחדש עם פול היימן, שהודיע שהטוען לכתר הראשון עבור התואר יקבע על ידי קיום קרב מרובע בין ביג אי, לאשלי, אואנס ורולינס.
לאשלי ניצח בקרב זה וכתוצאה מכך קיבל את הקרב המיוחל מול לסנר על אליפות ה-WWE באירוע הרויאל ראמבל.
באירוע Day 1, חברת היכל התהילה של ה-WWE, בת' פיניקס, הופיעה ונחלצה לעזרת בעלה בחיים האישיים וחבר היכל התהילה, אדג', כשהאחרון הותקף על ידי מאריס בזמן שהוא היה בקרב עם בעלה בחיים האישיים, המיז; בסופו של דבר, אדג' ניצח בקרב זה.
בפרק העוקב של התוכנית Raw, המיז ומאריס זעמו על אדג' ופיניקס.
האחרונים הגיבו בקריאת תיגר על המיז ומאריס לקרב זוגות מעורב באירוע הרויאל ראמבל.
המיז נענה לאתגר זה בחיוב, חרף חוסר שביעות רצונה של אשתו, מאריס.
באירוע Day 1, בקי לינץ' הגנה בהצלחה על אליפות הנשים של Raw נגד ליב מורגן.
בפרק העוקב של התוכנית Raw, מורגן התעמתה עם לינץ', כשהיא רצתה קרב חוזר.
לפתע, ביאנקה בלאייר יצאה והפריעה להן בטענה שגם ברצונה קרב על התואר של לינץ' בשל סכסוך לא מיושב עם לינץ' שהחל עוד באירוע סאמרסלאם, שהתקיים בחודש אוגוסט; תיגרה פרצה ביניהן.
מאוחר יותר מאחורי הקלעים, דודרופ התעמתה עם בכירי הנהלת ה-WWE, אדם פירס וסוניה דוויל, כשהיא דרשה קרב על התואר בשבילה בטענה שנמאס לה לצפות בבלאייר ובמורגן מקבלות הזדמנויות חוזרות ונשנות על אליפות הנשים.
על מנת לפתור את הסוגיה, פירס ודוויל קבעו קרב משולש בין בלאייר, דודרופ ומורגן לשבוע הבא בתוכנית, כשהמנצחת בקרב זה תקבל קרב מול לינץ' על אליפות הנשים של Raw באירוע הרויאל ראמבל.
בקרב זה דודרופ ניצחה לאחר שלינץ' תקפה את בלאייר.
באירוע Day 1, השחקן והפעלולן התוכנית ג'קאס, ג'וני נוקסוויל, הודיע שהוא ישתתף בקרב הרויאל ראמבל של הגברים.
בפרק העוקב של התוכנית סמאקדאון, סמי זיין פגש את נוקסוויל מאחורי הקלעים וטען שנוקסוויל לא הרוויח את מקומו בקרב זה.
לאחר שזיין הפסיד בקרב שלו באותו הערב, נוקסוויל רץ לזירה והשליך את זיין מעל החבל העליון.
לאחר מכן, הכרוז, מייק רום הודיע שנוקסוויל העפיל באופן רשמי לקרב הרויאל ראמבל למורת רוחו של זיין.
ב-7 בינואר בפרק של התוכנית סמאקדאון, בזמן שלא נמצא לאלוף האוניברסלי, רומן ריינס, טוען לכתר לתוארו באירוע הרויאל ראמבל, בכיר הנהלת ה-WWE, אדם פירס הודיע לריינס שהוא בחר בשבילו את הטוען לכתר.
ריינס התעלם מאמירתו של פירס בטענה שהוא ניצח את כל המתאבקים ברוסטר של סמאקדאון.
מאוחר יותר באותו הערב, נציג המותג Raw, סת' "פריקין" רולינס התעמת עם ריינס בחדר ההלבשה, כשצחק בצחוק מתגלגל בפני ריינס, מעשה שככל הנראה אישר את בחירתו של פירס.
ב-10 בינואר בפרק של התוכנית Raw, רולינס אישר שהוא יאתגר את ריינס על האליפות האוניברסלית של האחרון באירוע רויאל ראמבל בקרב בין מותגים.
בנוסף, פלייר הצהירה שגם היא תשתתף בקרב בטענה שהיא תהפוך לאלופת הנשים המכהנת הראשונה אשר תזכה בקרב הרויאל ראמבל.
בעוד שלמנצחת בקרב הרויאל ראמבל הוענקה ההזדמנות להתמודד על אליפות נשים לבחירתה ברסלמניה, פלייר טענה שהיא תבחר את הטוענת לכתר שלה ברסלמניה 38 אם תנצח.
האירוע עצמו נפתח בקרב שבו רומן ריינס הגן על האליפות האוניברסלית מול סת' "פריקין" רולינס בהתניה שלפיה האוסוס (ג'יי אוסו וג'ימי אוסו) הורחקו מהזירה.
ריינס הוצג לקרב ראשון, כאשר רולינס הוצג אחריו והוא בחר להיכנס לצלילי נעימת המוזיקה שהייתה מאופיינת לקבוצת השילד בנוסף להגעתו מהקהל במדים המזוהים עם הקבוצה, כל זאת על מנת לשחק בראשו של ריינס.
רולינס ביצע על ריינס את מהלך הפאוורבומב על שולחן השדרנים ואז הכניס אותו לזירה וביצע את מהלך הסטומפ, מהלכים שלא הספיקו לו על מנת לזכות בתואר.
רולינס ביצע על האלוף את מהלך הפדיגרי, שאף הוא לא הספיק כדי להשיג את הניצחון בקרב.
ברגעי הסיום של הקרב, ריינס ביצע על הטוען לכתר את חניקת הגיליוטינה, כאשר רולינס הצליח להגיע על חבל הזירה התחתון במטרה להפסיק את מהלך ההכנעה; לעומת זאת, ריינס סירב לשחרר את האחיזה ונפסל.
רולינס ניצח בקרב, אך ריינס שמר על התואר, מכיוון שחגורת אליפות לא יכולה להחליף ידיים כתוצאה מפסילה.
לאחר הקרב, ריינס תקף את רולינס בצורה אכזרית בעזרת כיסא.
אז, קרב הרויאל ראמבל של הנשים אשר קבע את הטוענת לכתר לאחת מאליפויות הנשים ברסלמניה 38. סשה בנקס ומלינה, שהופיעה לראשונה בארגון מאז שנת 2010, פתחו את הקרב כשתי המשתתפות הראשונות.
בנקס הדיחה את מלינה לאחר 53 שניות בלבד וחיכתה לכניסה מספר 3 שנחשפה כטמינה.
בנקס הדיחה בנוסף את קלי קלי (כניסה מספר 4), אך הודחה לבסוף על ידי המלכה זלינה (כניסה מספר 7).
במקום להיכנס אל הקרב, סוניה דוויל (כניסה מספר 11) התיישבה בשולחן השדרנים.
קמרון, בהופעתה הראשונה בארגון מאז שנת 2016 נכנסה כמספר ה-13. דוויל נכנסה באופן רשמי לקרב לאחר כניסתה של האחרונה והדיחה את קמרון לאחר כ-50 שניות בשל הקשר שלה לנעמי, עימה דוויל מנהלת פיוד בתוכנית סמאקדאון.
נעמי נכנסה כמספר הבא (14) והדיחה את דוויל, אך האחרונה חיכתה להזדמנות שלה והייתה אחראית להדחה של נעמי מבחוץ.
אייבורי נכנסה כמספר ה-18 בדמות הגימיק שלה מימי קבוצת Right to Censor והחלה להטיף מוסר למתאבקות הארגון.
זמן השהייה שלה לא הוארך ביותר מחצי דקה, כאשר ריאה ריפלי (כניסה מספר 16) הייתה אחראית להדחתה.
אלופת הנוקאאוטס של אימפקט מיקי ג'יימס נכנסה כמספר ה-20, אך הודחה על ידי ליטה (כניסה מספר 26), לא לפני שהדיחה את מתאבקת העבר ואשתו של אנדרטייקר במציאות, מישל מק'קול (כניסה מספר 10).
אלישה פוקס ושרה לוגאן רשמו חזרות מפתיעות במהלך הקרב, כשנכנסו במספרים 21 ו-25 בהתאמה, לעומת זאת, הן הודחו על ידי חברות היכל התהילה של ה-WWE, התאומות בלה (ברי בלה וניקי בלה).
סאמר רה, שהופיעה בפרק האחרון של התוכנית סמאקדאון לפני קיום האירוע, הציתה מחדש את הפיוד שלה עם נטליה, כשהופיעה לראשונה בזירה מזה 6 שנים ונכנסה לקרב כמספר ה-23, אך לבסוף מצאה את עצמה מודחת על ידי אותה נטליה לאחר כדקה אחת בלבד בזירה.
מייטי מולי נכנסה כמספר ה-27 ועוד לפני שרגלה דרכה בזירה, היא הותקפה על ידי ניקי A.S.H.
(כניסה מספר 22) והודחה על ידי האחרונה כעבור עשרים שניות בלבד.
רונדה ראוזי ערכה הופעה מפתיעה כאשר נכנסה לקרב כמספר ה-28, לראשונה מאז רסלמניה 35 באפריל 2019. אלופת הנשים של סמאקדאון, שארלוט פלייר (כניסה מספר 17) הדיחה את ליטה.
ארבע האחרונות היו פלייר, ראוזי, ביאנקה בלאייר (כניסה מספר 8) ושיינה בייזלר (כניסה מספר 30).
פלייר הדיחה את בלאייר ובייזלר.
כשפלייר ניסתה להדיח את ראוזי, האחרונה תפסה את פלייר, הדיחה אותה מעל החבל העליון וניצחה בקרב, מה שהקנה לה את הזכות להתחרות על אליפות נשים לבחירתה ברסלמניה 38.
בקרב שבא לאחר מכן, בקי לינץ' הגנה על אליפות הנשים של Raw נגד דודרופ.
בסיום, לינץ' ביצעה על דודרופ את מהלך המנהנדל סלאם מהחבל העליון על מנת להגן על התואר בהצלחה.
בקרב הרביעי, ברוק לסנר (שלווה לקרב על ידי פול היימן) הגן על אליפות ה-WWE נגד בובי לאשלי (שלווה לקרב על ידי MVP).
בתחילת הקרב, לסנר ולאשלי ביצעו זה על זה את מהלכי הג'רמן סופלקס.
לאשלי נטל את השליטה בקרב, כשביצע על לסנר שני מהלכי ספיר, שגרמו לו לצאת מהיזרה.
כשלאשלי ניסה לבצע על לסנר את מהלך הספיר פעם נוספת, הפעם על מעקה הבטיחות, כמו שעשה באירוע Day 1, לסנר הצליח להתחמק וכתוצאה מכך לאשלי הושלך בעוצמה למעקה הבטיחות.
בחזרה בזירה, לסנר המשיך וביצע על לאשלי סדרה של מהלכי ג'רמן סופלקס.
בזמן שלאשלי ניסה לבצע על לסנר את מהלך ההכנעה שלו, ה-Hurt Lock, לסנר ניסה לשחרר את האחיזה על יד כך שמשך את לאשלי לפינת הזירה.
מנגד, השופט שנקלע לסיטואציה זו, מצא את עצמו בצד הנפגע כאשר הוא ספג מהלומה בעקבות ניסיון ההשתחררות.
לסנר ביצע על לאשלי את מהלך הסיום שלו, ה-F5 אשר פגע בשופט פעם נוספת והפעם גרם לו לחוסר יכולת להמשיך בשיפוט הקרב, כשיצא מן הזירה.
בסיום, רומן ריינס נכנס אל הזירה במפתיע וביצע על לסנר את מהלך הספיר.
ריינס סימן להיימן להעביר אליו את אליפות ה-WWE, שאותה לבסוף העביר; מהלך שסימן בגידה מתוכננת בקפידה בלסנר.
ריינס הכה את לסנר בראשו עם חגורת אליפות זו ולאחר מכן יצא מן הזירה ביחד עם היימן.
לאשלי ניצל מצב זה לטובתו, הצמיד את לסנר לניצחון וזכה באליפות ה-WWE בפעם השנייה בקריירה.
בקרב הלפני אחרון, המיז ומאריס התמודדו מול אדג' ובת' פיניקס בקרב זוגות מעורב.
במהלך הקרב, בזמן שדעתה של השופטת הופנתה למיז, מאריס תקפה את פיניקס מאחור בעזרת הארנק שלה, מהלומה שלא הספיקה להצמדה לשלוש שניות ולאחר מכן ביצעה על אדג' את מהלך ההוריקרנה מהחבל העליון.
אז, המיז ביצע על אדג' את מהלך הסיום שלו, הסקול קראשינג פינאלי, שאף הוא לא הספיק לזוג על מנת להשיג את הניצחון בקרב.
בסיום, אדג' ופיניקס ביצעו על המיז בו זמנית את מהלך הספיר ולאחר מכן את מהלך הגלאם סלאם על המיז ומאריס כדי לנצח בקרב.
הקרב המרכזי היה קרב הרויאל ראמבל של הגברים אשר קבע את הטוען לכתר לאחת מאליפויות העולם ברסלמניה 38. AJ סטיילס והאלוף הבין יבשתי שינסקה נקאמורה פתחו את הקרב כמספר הראשון והשני, בהתאמה.
ג'וני נוקסוויל נכנס לקרב כמספר 9 ושם לעצמו למטרה להדיח את סמי זיין, שנכנס כניסה אחת לפניו.
לאחר שנוקסוויל חטף סדרת מהלומות ממגוון מתאבקים, הוא הודח על ידי זיין, כשהאחרון הודח בעצמו על ידי סטיילס.
אומוס נכנס כמספר 11 והדיח מספר מתאבקים, כשביניהם אנג'לו דוקינס, מונטז פורד ואלוף ארצות הברית, דמיאן פריסט.
המתאבקים שהיו נוכחים בזירה שילבו כוחות על מנת להדיח את אומוס, כשלבסוף סטיילס נתן את המכה האחרונה שעזרה להדחתו.
האפי קורבין (כניסה מספר 15) ומאדקאפ מוס (כניסה מספר 19) שילבו כוחות על מנת להדיח את ריקושט (12), דומיניק מיסטריו (14), AJ סטיילס וריק בוגז (18).
דרו מקינטייר ערך הופעת חזרה מפציעה מפתיעה כאשר נכנסה כמספר ה-21 והיה אחראי להדחתם של קורבין ומוס כנקמה על כך שפצעו אותו שבועות קודם לכן.
קופי קינגסטון נכנס כמספר ה-24, אך הודח כעבור 20 שניות בלבד לאחר שכשל בביצוע פעלול, שבסופו שתי רגליו נגעו ברצפה.
בהופעה הראשונה שלו מאז רסלמניה 37 בשנה הקודמת, באד באני נכנס ככניסה מספר 27 והדיח את שיימוס (כניסה מספר 18) ואת דולף זיגלר (כניסה מספר 16).
שיין מקמהן, שהופיע גם הוא לראשונה מאז רסלמניה 37, נכנס כמספר 28 והדיח את קווין אואנס (כניסה מספר 22).
ברוק לסנר נכנס ככניסה האחרונה (כניסה מספר 30) והיה אחראי להדחתם של רנדי אורטון (כניסה מספר 29) ובאד באני, כאשר ארבעת הנותרים בזירה היו הוא, מקינטייר, מקמהן ורידל (כניסה מספר 20).
בנוסף, הוא הפך למתאבק התשיעי שזוכה בקרב זה בפעם השנייה, כשהפעם הראשונה הייתה בשנת 2003. לסנר הפך גם לאלוף העולם לשעבר הראשון שזוכה בקרב הרויאל ראמבל באותו הערב שבו הפסיד את התואר.
בין מנצחי הקרב בעלי שתי זכיות ומעלה, לסנר קבע שיא נוסף שהתבטא בטווח הארוך היותר בין שתי זכיות בקרב הרויאל ראמבל עם 19 שנים.
הוא קבע שיא נוסף של השהייה הקצרה בקרב לפני זכייה עם 2 וחצי דקות, כשמחק את השיא הקודם של אדג' ב-2010 עם 5 דקות ו-7 שניות.
מס' תוצאות התניות זמן 1 סת' "פריקין" רולינס ניצח את רומן ריינס (א) בפסילה קרב יחידים על האליפות האוניברסליתהאוסוס (ג'יי אוסו וג'ימי אוסו) הורחקו מהזירה.
מתאבקת ששייכת ל-Rawמתאבקת ששייכת לסמאקדאוןחברת היכל התהילהמתאבקת ששייכת ל-Impact Wrestlingמתאבקת חופשייהזוכה
מתאבק ששייך ל-Rawמתאבק ששייך לסמאקדאוןמתאבק חופשיזוכה
רויטל איתן (נולדה ב-29 בספטמבר 1957) היא מרצה לתיאטרון, סופרת, במאית, מחזאית ודרמטורגית.
נולדה בשכונת בורוכוב בגבעתיים ולה שתי אחיות.
אמה, שולמית איתן לבית גולדמן, הייתה נצר לשושלת רבנים וסופרים מירושלים.
אביה, אליעזר איתן לבית ורסנו, יליד סלוניקי, היה איש עסקים.
בשנות ה-60 הקימו הוריה תיאטרון לילדים, שהיה בין הראשונים בישראל.
בנעוריה הדריכה בתנועת "הנוער העובד" בקן בורוכוב בגבעתיים.
את שירותה הצבאי עשתה כמדריכה בחיל הקשר, מד"סית, ובמסלול נח"ל חלקי בכפר עזה.
בוגרת בית צבי במגמת משחק 1981 ובעלת שלושה תארים בחוג לתיאטרון באוניברסיטת תל אביב.
את עבודת הדוקטורט שלה עשתה על התיאטרון של שולמית בת-דורי בהנחיית פרופסור שמעון לוי.
שיחקה בתיאטרון באר שבע, התיאטרון לילדים ולנוער ותיאטרון נווה צדק, והייתה בגרעין המייסד של "המרכז לתיאטרון עכו" בהובלת שולי כהן ודודי מעיין.
הייתה עוזרת במאי של גדליה בסר והלל מיטלפונקט, מנהלת הצגות בצוותא, לקטורית בהבימה וניהלה את התיאטרון הקהילתי פרדס כץ.
בין השנים 2005-1980 הדריכה והנחתה קבוצות תיאטרון בקיבוצים, בחינוך הבלתי פורמלי ובמתנ"סים ברחבי הארץ.
שימשה כמדריכה פדגוגית לפרחי הוראה בבתי ספר תיכוניים, וזכתה בפרס הצטיינות על הקורס "סגנונות בתיאטרון ובאמנות המאה העשרים" שיצרה.
עסקה במחקר ובהנחיית תזות לתואר שני בשלוחה הישראלית של "לסלי קולג" ישראל ובסמינר הקיבוצים.
בשנים 1989–1999 עמדה בראש מגמת התיאטרון בתיכון לאמנויות "אלון" ברמת השרון, ובמקביל שימשה כיועצת למפמ"ר התיאטרון במשרד החינוך.
במסגרת תפקידה הייתה אחראית לכתיבת בחינות הבגרות העיוניות בתיאטרון ולבחינות בגרות מעשית ברחבי הארץ, הייתה חברה בוועדה מול המל"ג לבניית תוכנית למסלול הבימוי והוראת התיאטרון בסמינר הקיבוצים, והשתתפה בוועדה מטעם האגף לתוכניות לימודים במשרד החינוך לכתיבת תוכנית לימודים עבור בתי הספר לחינוך מיוחד.
בתחילת שנות האלפיים הובילה את פרויקט "אמן ביישוב" מטעם אמנות לעם בקריית גת, ריכזה ולימדה תוכניות הבימוי לנוער במתא"ן, לימדה ובנתה השתלמויות במרכז פסג"ה.
מנחה קורסים מעורבים לנשים ערביות ויהודיות ישראליות בתחומי העצמה נשית ותיאטרון.
מנחה מחזאים ובמאים צעירים בתחום הכתיבה הדרמטית.
לאחר הכשרה עיונית, סדנאית, וסטז' בתוכנית הלימודים "הכשרת מטפלים רגשיים בעזרת בעלי חיים בפינות חי ובטבע" במכללת דוד ילין בירושלים - משמשת כמטפלת רגשית מוסמכת ל"טיפול רגשי בעזרת בעלי חיים".
אופרת הקבצנים - תיאטרון באר שבע, 1981
קרמבו בעורף האויב - המרכז התיאטרוני בנווה צדק, 1986
המלך הלך לישון - המרכז התיאטרוני בנווה צדק 1985
שמוליק של זוהרה - עיבוד לבמה של סיפור חייהם של זהרה לביטוב ושמוליק קופמן.
חיים חדשים - המרכז לתיאטרון עכו 1985
התיאטרון של שולמית בת-דורי (הוצאת 'ספרא' ו'אסף מחקרים' אוניברסיטת תל אביב, 2013)
איילה עפה (הוצאת כרמל, 2015)
ריקוד העקרב - על הבמאי ואיש התיאטרון יוסי יזרעאלי, יצירתו ושיטתו (הקיבוץ המאוחד, 2018)
מעגל הגיר הקווקזי - תיאטרון קהילתי פרדס כץ, 1987
שחור על גבי לבן - מעשייה סאטירית של אפרים קישון.
תיאטרון קהילתי פרדס כץ, 1988
חוות החיות - תיכון לאמנויות "אלון", 1990
הבט אחורה בזעם - אוניברסיטת תל אביב, 1990
פיקניק בשדה הקרב - ארבאל, אוניברסיטת תל אביב, 1994
שעת הילדים - סמינר הקיבוצים, 1994
הכלה וצייד הפרפרים - אוניברסיטת תל אביב, 1995
מונרו - אוניברסיטת תל אביב, 1995
מדמוזאל ז'ולי - גרסה עברית למחזה של אוגוסט סטרינדברג העוסק במלחמת המעמדות ובמאבק המגדרי.
ארטן - מחזה של דניאלה כרמי.
זוכה פרסי המחזה הטוב והשחקנית המצטיינת בפסטיבל עכו, 1998
לדבר עם - מחזה מאת ג'יין מרטין.
סמינר הקיבוצים ותיאטרון הפרינג' בית ציוני אמריקה, 1998.
קרום - סמינר קיבוצים, 1998
קברט לוין - מבחר ממערכוניו של חנוך לוין.
בית הספר למשחק יורם לוינשטיין, 1999
הכל מותר - מחזה על פי ברכט.
בסמטאות ירושלים - מחזה של יהושע בר-יוסף.
תפוזי דם - מחזה של אלישבע גרינבאום בפסטיבל תיאטרון קצר, 1999
הם יורים גם ביונים - מחזה אודות רצח יצחק רבין מאת חיים אידיסיס.
ההצגה רצה במשך 4 שנים בהשתתפות טלי אורן, רועי בר-נתן, אורי אומנותי ואחרים.
סדר חדש - דרמה משפחתית מאת ציפי טרופה.
סוקרטס - תרגום חופשי למחזה של שרה שטרסברג-דיין בהתאמה למציאות הישראלית.
פסטיבל מחזות בבית תמי, 2001
ציפור נודדת - מחזה מאת ערמון.
בית הספר לכתיבת דרמה ו"צוותא", 2001.
הבן של יהודית - מחזה מאת חנה ליבנה.
פסטיבל הרמת מסך, צוותא, 2002.
מגשים הבקשות - מחזה מאת גרטנר.
בית הספר לכתיבת דרמה ו"צוותא", 2002
ואולי - מחזה מקורי פרי עטה של איתן, על חיי רחל בשילוב שיריה של המשוררת.
תעשי את עצמך מתה - מחזה מאת פולי ברינר.
פסטיבל תיאטרונטו ותיאטרון החאן, 2006
חוות החיות - סמינר הקיבוצים, 2011.
שום גמדים לא יבואו - עיבוד בימתי לרומן הביכורים של שרה שילה.
נמר חברבורות - הפקה מחודשת למחזה של יעקב שבתאי.
תיאטרון סמינר הקיבוצים והבימה, 2015
פדריקו ורוסיטה - עיבוד של איתן למחזה דוניה רוסיטה הרווקה.
כשיצאת איש פשוט לדרך, תיאטרון - רבעון לתיאטרון עכשווי, גיליון 36 חורף 2013, עמודים 95- 110
הקולנוען שלא הכרנו, תיאטרון - רבעון לתיאטרון עכשווי, גיליון 45 חורף 2018 עמודים 28–47
התיאטרון הקיבוצי - מן הלב עד השוליים, אסופת מאמרים על התרבות הקיבוצית בהוצאת יד טבנקין, 2020
רויאל ראמבל (2023) מידע ארגון WWE מותג (ים) RawסמאקדאוןNXT תאריך 28 בינואר 2023 עיר סן אנטוניו, טקסס אולם אלאמודום מספר צופים 51,338 שיר (י) הנושא "SOLD OUT" בביצוע Hardy סדרת אירועי שלם וצפה של ה-WWENXT Deadlineרויאל ראמבל(2023)NXT Vengeance Day סדרת אירועי רויאל ראמבל2022רויאל ראמבל(2023)2024
רויאל ראמבל (2023) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שלושת המותגים (Raw, סמאקדאון ו-NXT) ונערך ב-28 בינואר 2023 באצטדיון האלאמודום שבסן אנטוניו, טקסס.
האירוע היה האירוע ה-36 בסדרת אירועי רויאל ראמבל.
בקרב המרכזי, רומן ריינס ניצח את קווין אואנס ושמר על אליפות ה-WWE האוניברסלית הבלתי מעורערת.
עוד ברשימת הקרבות, בריי וויאט ניצח את אל.
נייט בקרב מאונטיין דיו פיץ' בלאק.
רגעים בולטים באירוע היו החזרה של הפרשן, פאט מקאפי לשולחן השדרנים, ההשתתפויות בקרבות הראמבל המסורתיים של קודי רודס, אדג', בת' פיניקס, אסקה, צ'לסי גרין, ניה ג'קס ולוגאן פול, כשהאחרון ערך את הופעת הבכורה שלו בקרב זה.
מתאבקת ה-WWE לשעבר, מישל מק'קול, ערכה גם היא הופעה מפתיעה בקרב הראמבל של הנשים, בעוד שחבר היכל התהילה של ה-WWE ופרשן התוכנית השבועית NXT, בוקר טי, ערך הופעה מפתיעה בקרב הראמבל של הגברים.
ב-16 בינואר בפרק של התוכנית Raw, לאחר שבועות שבהן שודרו מספר סרטונים על המסע של קודי רודס מהקרע בשריר החזה שסבל לפני הקרב שלו באירוע גיהנום בכלוב ביוני 2022 ועד להחלמה שלו, רודס הודיע שהוא חוזר מהפציעה כאחת הכניסות בקרב הרויאל ראמבל של הגברים.
מס' תוצאות התניות זמן 1 קודי רודס ניצח בקרב הרויאל ראמבל של הגברים לאחר שהדיח אחרון את גונתר קרב רויאל ראמבל של 30 משתתפים אשר קבע את הטוען לכתר לאחת מאליפויות העולם ברסלמניה 39 01:11:40 2 בריי וויאט ניצח את אל.
19:15 (א) - מתייחס למתאבק/מתאבקים שהגיעו לקרב כאלוף/אלופים
מתאבק ששייך ל-Rawמתאבק ששייך לסמאקדאוןחבר היכל התהילהמתאבק חופשיזוכה
מתאבקת ששייכת ל-Rawמתאבקת ששייכת לסמאקדאוןמתאבקת ששייכת ל-NXTמתאבקת חופשייהזוכה
רויאל מץ' הוא משחק וידאו פופולרי מתוצרת חברת דרים גיימז הטורקית.
המשחק הושק בשנת 2021 והוא זמין כאפליקציה למכשירי iOS ואנדרואיד.
ביולי 2023 הפך המשחק לבעל ההכנסות החודשיות הגדולות ביותר מבין כל משחקי המובייל.
זהו המשחק הראשון שפותח בחברת דרים גיימז.
על השחקן במשחק לסייע למלך רוברט לשחזר את תהילתה של טירתו המלכותית.
אפשר לשחק באופן אישי ובקבוצה.
רויאל סמואל קופלנד , סנאטור ארצות הברית מניו יורק מ-1923 עד 1938, היה אקדמאי, רופא הומאופתי ופוליטיקאי.
הוא נבחר לתפקידים ציבוריים הן במישיגן (כרפובליקני) והן בניו יורק (כדמוקרטי).
רויאל קופלנד, שנולד ב-7 בנובמבר 1868 בדקסטר שבמישיגן, לרוסקו פ.
קופלנד ופרנסס ג'יי הולמס, סיים את לימודיו בתיכון דקסטר ב-1885 ולמד ב-Michigan State Normal College (כיום אוניברסיטת מזרח מישיגן).
בשנת 1888, הוא לימד בית ספר בעיר סילבן, מישיגן.
ב-1889 השלים את לימודיו באוניברסיטת מישיגן באן ארבור עם תואר ברפואה.
לאחר לימודי תואר שני באירופה, עסק קופלנד ברפואה בביי סיטי שבמישיגן, מ-1890 עד 1895. קופלנד התקבל לאגודת ההומאופתיה של מישיגן ב-21 במאי 1890, והתמנה למזכיר האגודה באוקטובר 1893. הוא היה פרופסור לרפואת עיניים ואוטולוגיה במחלקה ההומאופתית של בית הספר לרפואה של אוניברסיטת מישיגן מ-1895 עד 1908.
בתקופתו כפרופסור לרפואה באן ארבור, היה קופלנד פעיל בפוליטיקה העירונית.
כחבר המפלגה הרפובליקנית, כיהן כראש עיריית אן ארבור מ-1901 עד 1903. הוא היה נשיא מועצת החינוך של אן ארבור מ-1907 עד 1908. הוא גם כיהן במשך כמה שנים כנשיא מועצת אן ארבור של נציבי הפארקים.
ב-15 ביולי 1908 נישא קופלנד לפרנסס ספאלדינג.
באותה שנה עבר קופלנד לניו יורק כדי למלא תפקיד כדיקן במכללה הומיאופתית לרפואה של ניו יורק.
קופלנד עזב את תפקידו כדיקן בשנת 1918 כדי לשמש כנשיא מועצת הבריאות של העיר ניו יורק.
הוא מונה לתפקיד זה על ידי ראש העיר ג'ון היילן במאי 1918.
ב-28 בספטמבר הודה קופלנד כי התפרצות השפעת הספרדית משפיעה קשות על העיר, ואולי זה מגפה.
עם זאת, הוא החליט לאפשר לבתי קולנוע להישאר פתוחים.
הוא שקל כי לסגירת התיאטראות השפעה מועטה על הפחתת המגפה כל עוד קווי התחבורה הצפופים ממשיכים לפעול.
קופלנד גם השאיר את בתי הספר בעיר פתוחים, בטענה שעדיף "שילדים יהיו בהשגחה מתמדת של אנשים מוסמכים מאשר לסגור את בתי הספר".
הערים ניו יורק, שיקגו וניו הייבן היו החריגים הבולטים לעומת רוב הערים שסגרו את בתי הספר שלהן במהלך המגפה.
בדצמבר 1918 תיקן את קוד הבריאות של העיר כדי לדרוש מבעלי הבית לשמור על חימום בדירות שהם שכרו.
זה היה נושא מרכזי לאור המחסור בפחם מוקדם יותר באותה שנה, מקרי פינוי רבים סביב אי אספקת חום ושביתות השכירות הנרחבות של העיר ניו יורק בשנים 1918–1920.
במהלך המגפה, ארגן קופלנד מערכת של מחוזות בריאות חירום כדי לספק טיפול מקומי.
אם אנשים שהתגוררו בדירות או במגורים פרטיים נדבקו בנגיף, הם הוכנסו להסגר וניתן להם טיפול בביתם.
עם זאת, אם אנשים שגרו בשיכונים או בפנסיונים נדבקו בנגיף, הם הועברו לבתי חולים בעיר.
קופלנד כיהן בסך הכל חמש קדנציות במועצת הבריאות של העיר ניו יורק, לפני שנכנס לתפקידו כחבר הסנאט של ארצות הברית ב-1923.
בשנת 1922 התמודד קופלנד התמודד כחבר המפלגה הדמוקרטית לסנאט של ארצות הברית, והביס את הסנאטור הרפובליקני ויליאם קלדר.
רוזוולט שימש כמנהל קמפיין הכבוד שלו לבחירות אלו.
קופלנד נבחר מחדש ב-1928 כשהתמודד מול המתמודד הרפובליקני אלנסון ב.
יוטון, שגריר ארצות הברית בבריטניה וחבר בית הנבחרים של ארצות הברית לשעבר.
קופלנד נבחר שוב מחדש ב-1934, הפעם ניצח את חבר הקונגרס לעתיד א.
במהלך שלוש הקדנציות שלו בסנאט, כיהן קופלנד כיו"ר ועדת הכללים והניהול של הסנאט מ-1933 עד 1936 וכיו"ר ועדת המסחר מ-1935 עד 1938. בשנים 1935–1936 כיהן קופלנד כיו"ר ועדת קופלנד השנויה במחלוקת מאוד, אשר נתנה סקירה נוקבת על בטיחות התעבורה האווירית ועל פעולת הלשכה לסחר אווירי.
קופלנד שימש ככותב ראשי ונותן חסות של חוק המזון, התרופות והקוסמטיקה הפדרלי משנת 1938, אשר קבע הגנות מיוחדות להומאופתים.
הוא היה נותן החסות העיקרי של חוק Copeland "Anti-kickback", שמטרתו תרומות לקבלנים פדרליים, קבלני משנה ופקידים מעובדי בנייה.
קופלנד היה מקורב לארגון הדמוקרטי הקבוע בניו יורק, טמאני הול בראשות הבוס.
הוא היה דמוקרט שמרן ולא תמך במיוחד במדיניות הניו דיל של חברו הניו יורקי, פרנקלין דלאנו רוזוולט.
הוא גם היה חבר של הארי טרומן כששניהם שירתו בסנאט.
קופלנד היה ידוע במאמצים המוצלחים שלו להביא מיזוג אוויר לסנאט.
ביולי 1937 הציע קופלנד שני תיקונים לחוק המסחר הבין-מדינתי שיוסיפו הצעת חוק נגד לינץ' לחקיקה.
שניהם לא הצליחו לעבור בגלל שרוב הדמוקרטים בסנאט הצביעו על דחייתם.
ב-1937 הפסיד את המועמדות הדמוקרטית לראשות עיריית ניו יורק לשופט ג'רמיה ט.
מהוני, ואת המועמדות הרפובליקנית לראש העיר הרפובליקני המכהן פיורלו לה גוארדיה.
קופלנד מת בדירתו בוושינגטון הבירה ב-17 ביוני 1938. על פי דיווחים בחדשות, הוא מת מקריסה במחזור הדם כתוצאה מעבודת יתר במהלך מושב הסנאט הארוך מהרגיל שהסתיים ביום מותו.
הלווייתו נערכה בביתו בסופרן, ניו יורק.
הוא נקבר בבית הקברות מהווה במאהווה, ניו ג'רזי.
רויאל ראמבל (2025) מידע ארגון WWE מותג (ים) RawסמאקדאוןNXT תאריך 1 בפברואר 2025 עיר אינדיאנפוליס, אינדיאנה אולם אצטדיון לוקאס אויל מספר צופים 70,343 שיר (י) הנושא "Von Dutch" בביצוע צ'ארלי XCX סדרת אירועי שלם וצפה של ה-WWESaturday Night'sMain Event XXXVIIIרויאל ראמבל(2023)NXT Vengeance Day סדרת אירועי רויאל ראמבל2024רויאל ראמבל(2025)2026
רויאל ראמבל (2025) היה אחד מאירועי השלם וצפה של ארגון ההיאבקות האמריקאי, ה-WWE, ששודר בפעם הראשונה בנטפליקס באופן בינלאומי ובשירות הזרמת המדיה Peacock ברחבי ארצות הברית.
האירוע כלל את שלושת המותגים (Raw, סמאקדאון ו-NXT) ונערך ב-1 בפברואר 2025 באצטדיון לוקאס אויל שבאינדיאנפוליס, אינדיאנה.
האירוע היה האירוע ה-38 בסדרת אירועי רויאל ראמבל.
רויאל ראמבל הוא אירוע היאבקות מקצועית שנתי, המופק על ידי ארגון ה-WWE מאז שנת 1988. האירוע נחשב לאחד מארבעת אירועי הדגל הגדולים של ה-WWE במהלך השנה (יחד עם רסלמניה, סאמרסלאם וסדרת ההישרדות), והוא ידוע בעיקר בזכות שני קרבות הרויאל ראמבל המסורתיים - אחד לגברים ואחד לנשים.
קרב הרויאל ראמבל הוא קרב הדחה ייחודי שבו מתחילים בזירה שני מתאבקים, ובהפרש זמן קבוע (בדרך כלל 90 שניות או שתי דקות) מצטרף מתאבק נוסף, עד שמגיעים ל-30 משתתפים (מספר המשתתפים השתנה במהלך השנים).
מתאבק מודח מהקרב כאשר הוא מושלך מעל החבל העליון של הזירה ושתי רגליו נוגעות ברצפה.
ההדחה יכולה להתבצע על ידי מתאבק אחר.
הקרב נמשך עד שנשאר בזירה מתאבק אחד בלבד, והוא המנצח.
הזכייה בקרב הרויאל ראמבל נחשבת להישג יוקרתי במיוחד, והיא מעניקה למנצח (או למנצחת) הזדמנות להתמודד על אחת מאליפויות העולם של ה-WWE (אליפות העולם הבלתי מעורערת או אליפות הנשים הבלתי מעורערת) באירוע רסלמניה, אירוע ההיאבקות הגדול והחשוב ביותר של השנה.
הזדמנות זו מכונה "הדרך לרסלמניה" ("Road to WrestleMania"), והיא מהווה את אחת העלילות המרכזיות בתקופה שבין רויאל ראמבל לרסלמניה.
בנוסף לקרבות הרויאל ראמבל עצמם, האירוע כולל בדרך כלל קרבות היאבקות מקצועית נוספים על תארים שונים ובמסגרת עלילות שונות המתנהלות בתוכניות השבועיות של ה-WWE (Raw, סמאקדאון ו-NXT).
בפרק "יום 1" של Raw, התקיים קרב בין סולו סיקואה לרומן ריינס.
במהלך הקרב, קווין אואנס, שחזר לאחרונה לדמות "היל" (דמות רעה), תקף את רומן ריינס.
קודי רודס הגיע לזירה כדי לעזור לריינס, מה שהוביל לעימות בין אואנס לרודס ולקביעת קרב יחידים ביניהם לרויאל ראמבל.
לאחר שג'וני גרגאנו ותומאסו צ'אמפה הפסידו את התארים, צ'אמפה החל להפריע לקרבות של אלכס שלי וכריס סייבן, מה שיצר יריבות בין הצוותים וגרם לקביעת קרב זוגות ביניהם לרויאל ראמבל.
בפרק העוקב של התוכנית Raw, ג'יי אוסו, הזוכה בקרב הרויאל ראמבל של הגברים, הגיע לזירה כדי להכריז נגד מי הוא יתמודד ברסלמניה 41. אולם, גונתר קטע אותו והביע את כוונותיו להתמודד מול ג'יי אוסו על ברסלמניה 41.
בסמאקדאון, שארלוט פלייר, זוכת קרב הרויאל ראמבל של הנשים, קיימה שיחה עם טיפאני סטרטון, במהלכה איתגרה אותה לקרב יחידים ברסלמניה 41.
לאחר שג'יי אוסו שוחח עם קודי רודס על האפשרות להתמודד מולו על התואר הבלתי מעורער, סולו סיקואה, ג'ייקוב פאטו וטאמה טונגה קטעו את שיחתם והתפתח עימות בין הקבוצות.
מתאבק ששייך ל-Rawמתאבק ששייך לסמאקדאוןחבר היכל התהילהמתאבק ששייך ל-TNAכניסת סלבריטימתאבק חופשיזוכה
רויטרס היא סוכנות ידיעות שבסיסה בבריטניה ושלוחותיה פרוסות במקומות שונים ברחבי העולם.
זוהי סוכנות הידיעות השנייה בגודלה בעולם (אחרי AP) והגדולה ביותר לפי הכנסות, והיא מספקת ידיעות לרוב אמצעי התקשורת הגדולים, מה שמקנה לה השפעה רבה בתקשורת ועל דעת הקהל בעולם.
לפי דו"ח של נציבות אונסק"ו לבעיות תקשורת, לרויטרס מנויים מעל 6,500 עיתונים וכ-400 תחנות רדיו וטלוויזיה ב-153 מדינות.
המטה הראשי שלה ממוקם בלונדון, ולסוכנות משרדים גם בישראל, והם ממוקמים בגן הטכנולוגי מלחה בירושלים.
החל משנת 2008 היא בבעלות תאגיד .
מייסדה של הסוכנות היה פאול יוליוס רויטר, יהודי ממוצא גרמני שהתנצר והעתיק את מקום מגוריו ללונדון.
הסוכנות הוקמה בעקבות התפתחות הטלגרף, רויטר עבד במשרד בהוצאת הספרים בברלין, והיה מעורב בהפצת עלונים רדיקליים בתחילת אביב העמים.
פרסומים אלה הסבו תשומת לב רבה לרויטר, אשר ב-1850 פתח שירות חדשות בעיר אאכן בגרמניה, שהשתמש ביוני דואר על מנת להעביר מסרים מבריסל לאאכן.
בשנת 1851 נוסדה חברת רויטרס סמוך לבורסה המלכותית של לונדון, לאחר מעברו של רויטר לבריטניה.
בתחילה החברה סיקרה חדשות מסחריות, ושירתה בנקים, ברוקרים וחברות.
בשנת 1858 חתמה הסוכנות הסכם עם עיתון ראשון ובו התחייבה לספק לו ידיעות.
מאז הלכה וביססה את מעמדה כסוכנות הידיעות השנייה בגודלה בעולם ובעלת ההכנסות הגבוהות ביותר.
רויטרס חתמה הסכמים לחלוקת הפעילות עם סוכנויות מתחרות שקמו בגרמניה ובצרפת.
הסוכנות בנתה את המוניטין שלה בכך שהיא הייתה הראשונה שפרסמה ידיעות מחו"ל.
כך למשל היא הייתה הראשונה שדיווחה על רצח אברהם לינקולן באירופה, ב-1865. בשנת 1872 התרחבה רויטרס למזרח הרחוק, וב-1874 גם לדרום אמריקה.
ההתרחבות התאפשרה בזכות התקדמות הטכנולוגיה והטלגרף.
ב-1883 החלה רויטרס להעביר מסרים אלקטרוניים לעיתונים בלונדון.
בשנת 1925 עברה רויטרס, תחילה באופן חלקי ולאחר מכן בצורה מלאה, לבעלות של התאגדות עיתונים בריטיים.
מאז 1947 נמנו עם בעליה גם עיתונים מאוסטרליה ומניו זילנד.
בשנת 1923 החלה רויטרס להשתמש ברדיו על מנת להעביר חדשות בעולם, והייתה חלוצה בתחום זה.
ב-1925 (לשעבר, איגוד העיתונות של בריטניה), רכש את רוב מניות הסוכנות, וכעבור כמה שנים השלים את הרכישה והפך לבעלים היחיד.
במהלך מלחמות העולם, עיתון הגרדיאן דיווח כי רויטרס "משרתת את האינטרסים הלאומיים בלחץ ממשלת בריטניה".
בשנת 1941 רויטרס השתחררה מעול הלחצים על ידי ארגונה מחדש כחברה פרטית".
הבעלים החדשים הקימו את קרן רויטרס.
באותה שנה מכר PA מחצית מרויטרס לאגודת בעלי העיתונים, והבעלות המשותפת הורחבה ב-1947 לאגודות המייצגות עיתונים יומיים בניו זילנד ובאוסטרליה.
עקרונות אמון רויטרס נכתבו באותה עת כדי למנוע פגיעה בעצמאות החברה.
בשלב זה כבר הייתה רויטרס לאחת מסוכנויות הידיעות הגדולות ביותר בעולם, שסיפקה טקסט ותמונות לעיתונים, סוכנויות ידיעות אחרות וגופי שידור ברדיו ובטלוויזיה.
בשנת 1984 הונפקו מניות החברה בבורסה לניירות ערך בלונדון ובנאסד"ק, והיא הפכה לחברה ציבורית.
בשנים אלו 90% מהכנסותיה של רויטרס הגיעו מתעשיית המידע הפיננסי, באמצעות מסופי מידע להם היו מנויים כ-600,000 איש בחברות פיננסים ובנקים.
בשנת 1987 רכשה את הבעלות בחברת , שפיתחה שירות למסחר אלקטרוני במניות, ולא באמצעות ברוקרים.
בשנת 2002 רכשה גם את יריבתה, , בעסקת מניות בשווי כ-508 מיליון דולר.
ב-2008 מכרה את אינסטינט לקבוצת הבנקאות היפנית נמורה.
בשנת 1998 הואשמה רויטרס, בגנבת טכנולוגיות מחשוב מיריבתה האמריקנית, בלומברג.
בלומברג הוקמה ב-1981 והתחרתה בהצלחה במסופי המידע של רויטרס.
על פי החשד היא שכרה חברה שתגנוב עבורה טכנולוגיות ותוכנות של בלומברג, כדי להוציא גרסה משופרת של המסוף שלה.
במהלך תקופת בועת הדוט-קום עלה מחיר המניה ולאחר מכן נפל בשנת 2001. ב-2002 כתבה בריטניקה כי רוב החדשות בעולם הגיעו משלוש סוכנויות עיקריות: AP, רויטרס וסוכנות הידיעות הצרפתית.
בתחילת 2003 החברה נקלעה למשבר כספי חמור והודיעה על פיטורי 3,000 עובדים (כ-20% מכוח העבודה שלה אז), לאחר שדיווחה על הפסד שנתי של 394 מיליון ליש"ט (631 מיליון דולר).
בתגובה, צנחו מניותיה ב-14% לשפל של 14 שנה.
בשנת 2004 הפסיקה אספקת חדשות בחינם לפורטלי אינטרנט, דוגמת האתר הפיננסי של Yahoo!
(Yahoo Finance), שלמעשה החל להתחרות במסופי המידע הפיננסי שלה וסיפק מידע פיננסי בחינם.
במהלך מלחמת לבנון השנייה, פיטרה הסוכנות צלם לבנוני, לאחר שגולשים חשפו כי הוא "הוסיף" עשן מעל בניינים שחיל האוויר הפציץ, בעזרת תוכנה גרפית.
במאי 2007 חברת המחקר הקנדית תומסון קורפוריישן הציעה לרכוש את רויטרס תמורת כ-8 מיליארד ליש"ט (17.5 מיליארד דולר).
בפברואר 2008, אישרו הרגולטורים את המיזוג והוא הושלם באפריל 2008.
בשנת 2012, שני צלמי רויטרס הותקפו והופשטו בחברון, בידי חיילי צה"ל.
בתחילת 2015 השיקה את שירות , מיזם המספק תוכני וידאו בהתאמה אישית ומוצע בתשלום בפלטפורמות דיגיטליות.
במאי 2019, שוחררו, אחרי 500 יום בכלא, שני עיתונאי רויטרס שנכלאו במיאנמר, בעקבות דיווחם על דיכוי המיעוט המוסלמי במדינה.
באפריל 2021, הודיעה רויטרס כי תתחיל לגבות כסף עבור גישה לתכנים באתר האינטרנט שלה מהקהל הרחב, באמצעות חומת תשלום, ותשיק גם עיצוב חדש של האתר, המכוון לקהל מקצועני שמחפש פרשנות עסקית ופיננסית.
באופן מסורתי, עיקר הכנסות החברה הגיעו מדמי מינוי לשירות החדשות שלה, שרכשו כלי תקשורת ועסקים.
הערה: בערך זה יופיע שם הצמד כ-רויקסופ ולא רקסופ, על אף הכתיב השגוי, משום שזהו שמו הרשמי בישראל לפי חברת הליקון (בעלת הזכויות על הפצת הדיסקים של הצמד בישראל).
רויקסופ (בנורווגית: Röyksopp) הוא צמד מוזיקה אלקטרונית שמקורו בעיר בֶּרְגֶן שבנורווגיה, שחבריו הם טוֹרְבְּיֶרְן בְּרוּנְדְטְלָאנְד וסְוֶיְן בֶּרְג.
הם חברו רשמית בשנת 1998, והוציאו את אלבום הבכורה שלהם .Melody A.M בשנת 2001.
המילה רויקסופ (הצמד עצמו מאיית Röyksopp, אך בנורווגית יש לאיית Røyksopp), שמשמעותה "פטריית עשן", היא השם הנורווגי לזן של פטריות בשם Lycoperdale, שפולטות עשן כשנוגעים בהן.
השם גם לוקח השראה מפטריית העשן שנוצרת בהתפוצצות פצצת אטום.
ברונדטלאנד וברג נולדו וגדלו בעיירה טְרוֹמְסֶה.
הם הכירו כשהיו בני 12 ו13 בהתאמה ואף ניגנו יחד לתקופה קצרה בתחילת שנות ה-90. השניים נפגשו שוב בברגן בסוף שנות העשרה שלהם.
באותה העת, גילתה העיר עניין במוזיקה אלקטרונית מחתרתית, והם פעלו יחד ובמקביל למוזיקאים נורווגים אחרים כמו Frost (פְרוֹסְט), Kings of Convenience (קִינְגְס אוֹף קוֹנְוִינִיֶנְס), Those Norwegians (ד'וֹז נוֹרְוִיגִ'יָאנְס) ו-Drum Island (דְרָאם אָיְלֶנְד).
הסינגלים הראשונים שלהם יצאו באמצעות חברת התקליטים העצמאית Tellé, ומאוחר יותר הוציאו את האלבום .Melody A.M עם חברת התקליטים הבריטית Wall of Sound.
האלבום נחשב לאלבום המוצלח ביותר של הצמד, בעל הכרה ציבורית רחבה, וממנו מוכרים הלהיטים "Eple" ,"Poor Leno" ,"Remind Me" ו-"Sparks".
הפופולריות של אלבום הבכורה צברה תאוצה בעזרת מספר וידאו קליפים מרהיבים וחדשניים גרפית.
אחד מהם, סרטון בסגנון אינפוגרפי שנוצר על ידי החברה הצרפתית H5 עבור הרצועה "Remind Me", זכה בפרס סרטון המוזיקה הטוב ביותר בטקס פרסי המוזיקה של MTV בשנת 2002.
הרצועה "Eple" נבחרה על ידי חברת המחשבים Apple להשמעה בהפעלה הראשונה של מחשבי מקינטוש בהם הותקנה מערכת ההפעלה Mac OS X Panther.
אלבומם השני, The Understanding, יצא ב-12 ביולי 2005, כשקדם לו הסינגל הראשון מתוכו "Only This Moment" שיצא ב-27 ביוני 2005, והפך ללהיט.
רויטלינגן היא העיר התשיעית בגודלה במדינת באדן-וירטמברג שבגרמניה.
רויטלינגן שוכנת במרכז המדינה, כ-15 קילומטרים מזרחית לטיבינגן, 31 קילומטרים דרומית לשטוטגרט ו-57 קילומטרים מערבית לאולם.
העיר שוכנת בקצה הצפוני של אזור גאוגרפי הנקרא היורה השוואבית , והעיר מכונה "השער ליורה השוואבית".
נהר קטן - אחץ (Echaz) - עובר בעיר ונשפך בקרבת מקום אל נהר הנקר.
בשנת 2013 חיו בעיר יותר מ-111,000 תושבים; את קו ה-100,000 עברה העיר ב-1989, אז הפכה ל"עיר גדולה" רשמית בגרמניה, החדשה מבין תשע הערים הגדולות בבאדן-וירטמברג.
שטחה של העיר הוא 87 קמ"ר.
15.2% מתושבי העיר אינם בעלי אזרחות גרמנית.
ברויטלינגן חמישה מוזיאונים ומכללה, בה לומדים כ-4,000 סטודנטים.
כ-25% מבנייני העיר נהרסו בהפצצות בעלות הברית במלחמת העולם השנייה.
רבים מהם שוקמו ובעיר העתיקה של רויטלינגן בניינים נאים רבים, מספר כנסיות עתיקות, שרידים של חומת העיר העתיקה, שני שערים מרשימים ועשרות סמטאות צרות מרוצפות אבן.
מספר דקות הליכה ממרכז העיר נמצא ההר אחאלם (Achalm), אשר פסגתו מגיעה ל-707 מטרים מעל לפני הים.
בראש ההר שרידים של מצודה עתיקה, ומהם נשקף נוף נרחב.
למרות כל זאת, רויטלינגן אינה נחשבת לעיר תיירות מובהקת, וטיבינגן השכנה מאפילה עליה ומושכת את רוב התיירים המגיעים לאזור.
רויטל אמויאל (נולדה ב-10 באוקטובר 1977, כ"ח בתשרי התשל"ח, אשדוד) היא כדורגלנית עבר ישראלית ששיחקה בעמדת החלוצה.
בעונת 2000/2001, אמויאל הבקיעה עשרה שערים - ושברה שיא בהבקעת שערים למשחק אחד.
אמויאל גדלה במשפחה של כדורגלנים.
אחיה הגדול, איציק אמויאל והאח הקטן, יובל אמויאל שיחקו בקבוצת מכבי עירוני אשדוד.
רויטל שיחקה עבור מועדון הכדורגל הפועל תל אביב, עמו זכתה במספר תארים, וכן בנבחרת ישראל בכדורגל.
כאשר העפילה הפועל תל אביב לגביע נשים באופ"א 2001-2002, שיחקה אמויאל בכל שלושת המשחקים הקבוצתיים.
מהלך הקריירה שלה הבקיעה 580 שערים.
בחודש יוני 2003 פרשה ממשחק פעיל.
בשנת 2003 השתתפה בסרט "חלוצות" של פזית בן-חייל וגלית שקד שעסק בשלוש שחקניות כדורגל ישראליות.
בשנת 2018 אמויאל החלה את עבודתה כנהגת אוטובוס באגד.
בפברואר 2022, השתתפה בקמפיין לגיוס נהגים.
ראיין דניאל מונטגומרי הידוע גם כרויס דה (), הוא ראפר אמריקאי.
רויס נולד וגדל בדטרויט, בגיל 18 הוא התחיל את קריירת הראפ שלו, בשנת 1998 הוא חתם על חוזה הקלטה בחברת התקליטים טומי בוי רקורדס אולם עזב אותה בעקבות חילוקי דעות אומנותיים וחתם בקולומביה רקורדס, שבה הוציא את אלבומו הראשון "רוק סיטי" בשנת 2002.
רויס ידוע בקשר האומנותי שלו עם אמינם, קשר שהתחיל עוד לפני שאמינם פרץ לתודעה הציבורית בשנת 1999 עם הוצאת אלבומו "The Slim Shady LP" שרויס התארח בו.
מלבד שיתוף הפעולה עם אמינם באלבום, הצמד הקליט עוד מספר שירים.
בעקבות העיכובים בהוצאת אלבום הבכורה שלו רויס עזב את קולומביה רקורדס וחתם בחברת התקליטים העצמאית קוך רקורדס, שבה הוא הוציא את אלבומו השני "Death is Certain".
האלבום זכה לשבחים מהמבקרים ונחשב לאחד מאלבומיו המצליחים ביותר של רויס.
רויס הוציא את אלבומו השלישי, "Independendent's Day", בשנת 2005 בחברת התקליטים M.I.C.
Records, בה הוציא גם את האלבום "The Album" בשנת 2008.
בשנת 2011 הוציאו רויס ואמינם ביחד (בשמם המשותף "Bad Meets Evil") אלבום ושמו "Hell: The Sequel" הכולל את הלהיטים Lighters ו-Fast Lane.
ב-9 באוגוסט 2011 הוציא רויס את אלבומו "Success Is Certain" בו נכלל גם שיר שלו עם אמינם.
ב-5 באפריל 2016 הוציא רויס את אלבומו "Layers".
רויסטון ריקי דרנטה (בהולנדית: Royston Ricky Drenthe; נולד ב-8 באפריל 1987), הוא כדורגלן עבר הולנדי ששיחק בעמדת הקשר וכמגן שמאלי.
דרנטה גדל ברוטרדם והצטרף בגיל 13 למחלקת הנוער של פיינורד המקומית בתור מגן שמאלי.
בגיל 16 עבר לאקסלסיור רוטרדם במטרה לקבל יותר דקות משחק, שם הוא עבר לעמדת הקיצוני והראה יכולות טובות יותר בעמדה זו.